《白云歌赠白云道人》
宋代·连久道

君不见白云万顷还□去，来去谁能留得住。
去处放他秋月明，来时寒破太虚路。
等闲为雨复为晴，玄空一点元青青。
道人何异白云意，此心了然游杳冥。

作者简介：宋人，字可久。年十二能诗，父携之见熊彦诗，赋渔父词，彦诗亦赠以诗，且曰：“此子富贵中留不住。”后果为江湖得道之士，往来西山。